{"fi":"Ei tarvitse erikseen ilmoittautua. ","sv":"","en":""}
Varikko Galleriassa esillä seuraavaksi Anna Kolehmaisen Elonkehät näyttely. Esillä muun muassa taidegrafiikkaa ja maalauksia.
Anna Kolehmainen Englannin maaseudulla matkustaessa saattaa kohdata kukkulanrinteeseen ihmiskäsin kaiverrettuja monumentaalisia hahmoja. Nämä valkoiset hahmot (Hill figures) ovat erityisen sykähdyttävä näky auringonlaskun kajon osuessa niihin. Vanhimmat näistä maataideteoksista ovat esihistorialliselta ajalta. Tyypillisimmin niissä esiintyy hevonen tai ihmishahmo. Voisiko Suomalaisessa maisemassa esiintyä samankaltaista katseen vangitsevaa maataidetta? Voisiko ihmiskäden muokkaama maisema tarkoittaa rakennetun ympäristön, hakkuuaukeiden ja avolouhosten ohella jotakin elämän monimuotoisuutta ylläpitävää? Voisiko puita istuttamalla maalata maisemaan uusia merkityksiä? Kuvissani esiintyy puiden muodostamia kehäsommitelmia. Nämä puusommitelmat ovat kuvallisia viittauksia myönteiseen tulevaisuudenvisioon, jossa oikeita puiden muodostamia kehiä on nähtävillä Suomalaisessa maisemassa. Puut luovat mikroilmastoja ja pitävät yllä elämän monimuotoisuutta. Nimi elonkehä viittaa ajan syklisyyteen, elämän kiertokulkuun ja erilajisten keskinäiseen riippuvuussuhteeseen. Näyttelyssä esillä olevat monotypiavedokset ovat kuvia paremmasta tulevaisuudesta, jossa ihminen on ottanut rakentavan roolin osana elonkirjoa. Toivon teosteni innostavan katsojaa puiden istutukseen. Elonkehä-näyttelyn teokset antavat suuntaviivoja toiminnalle, joka osaltaan ylläpitää elämän monimuotoisuutta ja korostaa ihmisen roolia osana elonkirjoa. Anna Kolehmainen (s.1982 Helsinki) on hämeenlinnalainen kuvataiteilija ja taidegraafikko. Hänen pääasialliset ilmaisuvälineensä ovat taidegrafiikka, maalaus ja ympäristötaide. Hänen teoksissaan vahvoina teemoina ovat ihmisen luontosuhde ja ajan syklisyys. Kolehmainen työskentelee grafiikan työhuoneellaan (Studio Anna Kolehmainen) Hämeenlinnan Kantolassa. Hän pitää säännöllisesti yksityisnäyttelyitä ja on Suomen Taidegraafikoiden jäsen. Hän on naimisissa kuvittaja, graafikko Ville Salosen kanssa.
Anna Kolehmainen Elonkehät 20.12-18.1.2026
Aikuisten ja lasten yhteinen palloiluvuoro.
Urheilutalon palloiluhallissa mahdollisuus pelailla yhdessä lasten kanssa eri lajeja mm. sulkapalloa, koripalloa ja salibandya. Ota mukaan omat pelivälineet, lainavälineitä rajoitetusti. Vuoro suunnattu lapsille aikuisten kanssa ja lapset ovat aikuisten vastuulla. Maksuton, ei ohjausta.
Seinäjoen kaupunki Uimahalli-Urheilutalo
Novellikoukut Nurmon kirjastossa keväällä 2026
Nurmon kirjaston novellikoukut Tule kuuntelemaan novelleja ja ota oma käsityösi mukaan. Novellikoukku kokoontuu Nurmo-salissa kerran kuussa tiistaisin klo 18 alkaen. Lukijoina vuorottelevat kirjastovirkailija Emmi Kivimäki ja vastaava kirjastonhoitaja Noora Vuorenmaa. Kokoontumiskerrat: ti 17.2.2026 ti 17.3.2026 ti 14.4.2026 ti 12.5.2026 Kahvi- ja teetarjoilu! Lämpimästi tervetuloa!
Lukupiirissä luetaan sekä suomalaisia kirjoja että kirjoja eri puolilta maailmaa. Lukupiiri kokoontuu pääkirjasto Apilan Jaaksi-salissa. Lukupiirin idea on yksinkertainen: Jokainen lukee saman kirjan ja siitä keskustellaan yhdessä. Kirjalle saa myös antaa pisteitä asteikolla yhdestä viiteen. Kirjoja ei tarvitse analysoida, oma mielipide kirjasta ja lukukokemuksesta riittää. Lukupiiriä vetää kirjastonhoitaja Elina Hokkanen. Kirjoja voi kysyä Apila-kirjaston asiakaspalvelutiskiltä. ke 28.1. Iida Turpeinen: Elolliset (Suomi) ke 25.2. Alex Schulman: Polta nämä kirjeet (Ruotsi) ke 25.3. Nura Farah: Lumimaa (Suomi) ke 29.4. Luiz Ruffato: Päättyy myöhäinen kesä (Brasilia) Tervetuloa sekä uudet että vanhat piiriläiset! Apila-kirjasto, Jaaksi-sali, Alvar Aallon katu 14.
Ennan lukupiiri Seinäjoen pääkirjastossa
Kirjahelmiä - asiakkaiden kirjavinkkipiiri Nurmon kirjastossa keväällä 2026
Kirjahelmiä - asiakkaiden kirjavinkkipiiri Tervetuloa Nurmon kirjastoon keskustelemaan kirjoista ja kirjailijoista ja kuuntelemaan asiakkaiden kirjavinkkejä sekä vinkkaamaan omia suosikkeja! Voit tulla paikalle myös vain kuuntelemaan. Romaaneja, runoja, muistelmia, matkakirjoja, tietokirjoja - vinkkejä laidasta laitaan! Kirjavinkkipiiri kokoontuu kerran kuussa torstaisin klo 18–19 ryhmätyötila Luolassa. Kokoontumiskerrat: to 22.1. to 5.3. to 16.4. Lämpimästi tervetuloa!
Klassinen joulu to 17.12.2026 klo 18 Törnävän kirkossa.
Seinäjoen kaupunginorkesteri Reetta Haavisto, sopraano Jukka Iisakkila, piano Klassisen kaunis, jouluista musiikkia pulppuava joulukonsertti täyttää soinnillaan Törnävän tunnelmallisen kirkon. Klassisen joulun timanttina säihkyy upea sopraano Reetta Haavisto. Saavu hetkeksi musiikin äärelle kiireisen joulumyllerryksen keskellä. Anna itsellesi aikaa nauttia ja löytää joulun tunnelma. ” Rakastan työssäni eniten vuorovaikutusta ihmisten kanssa. Te kuulijat saatte ääneni soimaan ja annatte rohkeutta sen soitattamiseen, sekä teksin tulkitsemiseen.” -Reetta Haavisto
SKOR-klubi: rauhaa, vain rauhaa to 10.12.2026 klo 18 Kalevan Navetan Hugo-salissa.
Heli Lahti, lausunta ja laulu Antti Honkanen, kitara Jo perinteeksi muodostunut rentoutumiskonsertti saa tällä kertaa jouluisia sävyjä. Tule nauttimaan joulurunoista ja rauhaisasta tunnelmasta ennen jouluhulinoiden alkamista. Voit ottaa mukaasi jumppamaton, tyynyn ja viltin, mikäli haluat rentoutua vaakatasossa. Klubia on mahdollista kuunnella myös tuttuun tapaan tuolilla istuen.
Chaplin: Kultakuume to 3.12.2026 klo 18 Seinäjoki-salissa.
Seinäjoen kaupunginorkesteri Jukka Iisakkila Etelä-Pohjanmaan musiikkiopiston alkusoitto klo 17:30 Seinäjoki-salin yläaulassa. Charles Chaplinin klassikkoelokuva Kultakuume palaa 15 vuoden odotuksen jälkeen orkesterin ohjelmaan. Professori Peter von Bagh kertoo elokuvasta: ”Kultakuume (1925) on Charles Chaplinin ehkä kuuluisin ja rakastetuin elokuva – myyttinen teos. Se on tekijänsä hauskin elokuva ja samalla yksi rankimmista. …Sitä säestetään Chaplinin omalla musiikilla, jonka sovittajana kapellimestari Timothy Brock on tehnyt fantastisen luovan työn.”
Mimmit ja Puhuri, pakkasen poika la 21.11.2026 klo 15 Seinäjoki-salissa.
Seinäjoen kaupunginorkesteri Jussi Lampela, kapellimestari Mimmit, Pauski: Pauliina Lerche Mimmit, Hansu: Hannamari Vallila Puhuri: Paavo Kerosuo Jänis Loikkakoipi: Elias Keränen MIMMIT JA PUHURI, PAKKASEN POIKA on uusi läpisävelletty orkesteriteos, jonka kantaesitys oli marraskuussa 2024 yhdessä Tapiola Sinfonietan kanssa. Jännittävä ja koskettava teos pureutuu ilmastonmuutokseen taiteen keinoin. Musiikkisadun tarina on lapsille tuttu suositusta Yle Areenan kuunnelmasarjasta! Mimmit, Puhuri ja pakkasen poika valittiin myös vuoden 2025 lastenlevyksi! Mimmit ja Puhuri, Pakkasen poika -musiikkisadussaselviää, voidaanko talvet vielä pelastaa… Musiikkisatu sopii kaikille vauhdikkaan seikkailun ja hyvän musiikin ystäville, mutta se sopii etenkin 4-11 -vuotiaille kuulijoille. Esityksen musiikin on säveltänyt ja sanoittanut Pauliina Lerche ja sovittanut ja orkestroinut Jussi Lampela. Esitys yhdistää orkesterimusiikkiin suomalaisen kansanmusiikin sävyjä. Rikas, elokuvallinen ja tunnelmaltaan monipuolinen musiikki kantaa suuria tunteita lohduttomasta yksinäisyydestä riemukkaaseen ystävyyteen. Laulut kuljettavat tarinaa eteenpäin. Mimmit ja Puhuri- musiikkisadun pituus on n. 80 minuuttia ja se jakautuu kahteen puoliaikaan.
Mimmit ja Puhuri, pakkasen poika la 21.11.2026 klo 11 Seinäjoki-salissa.
Seinäjoen kaupunginorkesteri 90v -juhlakonsertti to 5.11.2026 klo 18 Seinäjoki-salissa.
Seinäjoen kaupunginorkesteri Jukka Iisakkila, kapellimestari Samuli Peltonen, sello Heikki Parviainen, lyömäsoittimet Etelä-Pohjanmaan musiikkiopiston oppilaiden alkusoitto klo 17.30 Seinäjoki-salin yläaulassa. Ilta täynnä elämyksiä, tähtipölyä, yllätyksiä ja rakkautta Seinäjokea kohtaan. Solisteina Seinäjoelta maailmalle ponnistaneita ja lakeuksilla vaikuttaneita musiikin taitajia. Juhlavaa ja koskettavaa musiikkia niin läheltä kuin kaukaa. Konsertin jälkeen taiteilijatapaamisessa haastateltavana orkesterille tärkeitä henkilöitä vuosien varsilta. Jää kuuntelemaan orkesterin historiasta ja ehkä vähän tulevastakin!
Seinäjoen kaupunginorkesteri 90v -juhlakonsertti